Diari Oficial de la Generalitat Valenciana


Sumari del DOGV 5631, del 02-11-2007 (2007/12702)

Judici verbal 000276/2007. Notificació de la sentència a José Martínez Tadeo.
-----------------------------------------------------------------------------

### Dades del document

Número de DOGV
:   5631

Data del DOGV
:   02-11-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/12698


Data del document
:   01-10-2007

Organisme emissor
:   Jutjat de Primera Instància Número 21 de València

Tipus de document
:   Edicte

Descriptors 

:   * sistema judicial

Judici verbal 000276/2007. Notificació de la sentència a José Martínez Tadeo. [2007/12305]  
Mitjançant este edicte es fa saber que en este Jutjat se segueix judici verbal amb el número 000276/2007, a instància d'Aguas de Valencia, SA, Omnium Ibérico, SA y Emivasa, representats per la procuradora Barber Paris, Desamparados, i assistida pel lletrat, contra José Martínez Tadeo, sobre reclamació de quantitat, en el qual la magistrada Matilde Sabater Alamar ha acordat en el dia de hui notificar la sentència dictada en estes actuacions al demandat, que es troba en parador ignorat, José Martínez Tadeo. L'encapçalament i la dispositiva de la dita sentència són com segueix:  
«Sentència número 183  
Valencia, 1 d'octubre de 2007   
Matilde Sabater Alamar, magistrada jutgessa del Jutjat de Primera Instància número 21 de València, ha vist estes actuacions de judici verbal, registrades amb el número 276/2007, en virtut de la demanda interposada per les entitats Aguas de Valencia, SA, Omnium Ibérico, SA, i per l'Empresa Mixta Valenciana de Aguas, SA (Emivasa), totes representades per la procuradora Amparo Barber Paris i assistides pel lletrat senyor Valero Llorca contra José Martínez Tadeo. L'objecte del plet és la resolució del contracte de subministrament d'aigua i del contracte d'instal·lació i reparació de comptador mesurador de consums i la reclamació de 678,50 euros (412,38 euros a favor d'Aguas/Omnium i 266,12 euros a favor d'Emivasa).  
Dispositiva  
Estime íntegrament la demanda interposada per l'entitat Aguas de Valencia, SA, Omnium Ibérico, SA i Empresa Mixta Valenciana de Aguas, SA (Emivasa), contra José Martínez Tadeo, declare resolt el contracte de subministrament d'aigua potable i d'instal·lació i conservació del comptador mesurador de consum subscrit el 29 d'octubre de 1941 en relació a l'immoble siti a l'avinguda del Regne de València, número 9, porta 10, de València, i condemne José Martínez Tadeo a sotmetre's a la citada declaració, havent de dur a terme les actuacions necessàries tendents al cessament efectiu del subministrament d'aigua, i se l'adverteix que, altrament, es farà a costa seua.  
Igualment, condemne José Martínez Tadeo a pagar 678,50 euros, dels quals 412, 38 euros seran a favor d'Aguas/Omnium i 266,12 euros a favor d'Emivasa, quantitats que s'incrementaran amb l'import dels interessos legals computats des de la data de la interpel·lació judicial.  
Les costes les pagarà la part demandada.  
Incloeu esta resolució en el llibre de sentències i deixeu-ne testimoniança en les actuacions. Notifiqueu a les parts i feu-los saber que esta no és ferma i que s'hi pot interposar un recurs d'apel·lació que haurà de resoldre l'Audiència Provincial de València, el qual es prepararà davant d'este Jutjat en el termini de cinc dies seguint els tràmits establerts en els articles 457 i següents de la vigent Llei d'Enjudiciament Civil.  
Esta és la meua sentència, que pronuncie, mane i firme».  
I perquè valga d'edicte de notificació de la sentència al demandat, en parador desconegut, estenc este edicte que es fixarà al tauler d'anuncis d'este Jutjat i es publicarà en el butlletí oficial de la comunitat autònoma.  
València, 1 d'octubre de 2007.- El secretari: Nicolás González Soria.